CELEX: 32013R0055
Language: fi
Date: 2012-12-17 00:00:00
Title: Neuvoston asetus (EU) N:o 55/2013, annettu 17 päivänä joulukuuta 2012 , rajatylittävistä ammattimaisista eurokäteisen maantiekuljetuksista euroalueeseen kuuluvien jäsenvaltioiden välillä annetun Euroopan parlamentin ja neuvoston asetuksen (EU) N:o 1214/2011 soveltamisalan laajentamisesta

24.1.2013   
            
            
               FI
            
            
               Euroopan unionin virallinen lehti
            
            
               L 21/1
            
         
      NEUVOSTON ASETUS (EU) N:o 55/2013,
   annettu 17 päivänä joulukuuta 2012,
   rajatylittävistä ammattimaisista eurokäteisen maantiekuljetuksista euroalueeseen kuuluvien jäsenvaltioiden välillä annetun Euroopan parlamentin ja neuvoston asetuksen (EU) N:o 1214/2011 soveltamisalan laajentamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 352 artiklan,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän,
   sen jälkeen, kun säädösehdotus on toimitettu kansallisille parlamenteille,
   ottaa huomioon Euroopan keskuspankin lausunnon (1),
   noudattaa erityistä lainsäätämisjärjestystä,
   sekä katsoo seuraavaa:
   
               (1)
            
            
               Euroopan parlamentin ja neuvoston asetuksen (EU) N:o 1214/2011 (2) tavoitteena on helpottaa rajatylittäviä eurokäteisen kuljetuksia jäsenvaltioiden välillä. Mainittua asetusta sovelletaan kuitenkin vain niiden jäsenvaltioiden alueeseen, jotka ovat ottaneet euron käyttöön yhteisenä rahanaan.
            
         
               (2)
            
            
               Euroon siirtymistä edeltävässä vaiheessa jäsenvaltiossa tarvitaan eurokäteisen kuljetuksia euroalueeseen jo kuuluvista jäsenvaltioista, sillä siirtymistä varten tarvittavat eurosetelit kuljetetaan yleensä olemassa olevista euroalueen varastoista ja eurokolikot lyödään usein osittain tai kokonaan ulkomailla.
            
         
               (3)
            
            
               Sen vuoksi asetusta (EU) N:o 1214/2011 on tarpeen soveltaa myös euron käyttöönottoon valmistautuviin jäsenvaltioihin. Sitä olisi sovellettava päivästä, jona neuvosto hyväksyy päätöksen niiden poikkeusten kumoamisesta, jotka koskevat kyseisten jäsenvaltioiden euroalueeseen osallistumista.
            
         
               (4)
            
            
               Jäsenvaltiot eivät voi riittävällä tavalla saavuttaa tämän asetuksen tavoitetta, joka on rajatylittävien ammattimaisten eurokäteisen maantiekuljetusten helpottaminen euroalueeseen jo kuuluvien jäsenvaltioiden ja euroa käyttöön ottamassa olevien jäsenvaltioiden välillä, sillä asiaa koskevat kansalliset sääntelypuitteet ovat hyvin yksityiskohtaisia ja toisistaan poikkeavia, vaan se voidaan toiminnan laajuuden ja vaikutusten johdosta saavuttaa paremmin unionin tasolla, joten unioni voi toteuttaa toimenpiteitä Euroopan unionista tehdyn sopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä asetuksessa ei ylitetä sitä, mikä on tämän tavoitteen saavuttamiseksi tarpeen,
            
         ON HYVÄKSYNYT TÄMÄN ASETUKSEN:
   1 artikla
   Euroopan parlamentin ja neuvoston asetusta (EU) N:o 1214/2011 sovelletaan sellaisen jäsenvaltion alueeseen, joka ei vielä ole ottanut käyttöön euroa, siitä päivästä, jona neuvosto hyväksyy Euroopan unionin toiminnasta tehdyn sopimuksen 140 artiklan 2 kohdan mukaisesti päätöksen kyseisen jäsenvaltion euroalueeseen osallistumista koskevan poikkeuksen kumoamisesta.
   2 artikla
   Tämä asetus tulee voimaan 12 kuukautta sen jälkeen, kun se on julkaistu Euroopan unionin virallisessa lehdessä.
   
   
      Se on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 17 päivänä joulukuuta 2012.
      
         
            Neuvoston puolesta
         
         
            Puheenjohtaja
         
         S. ALETRARIS
         
      
   
   
      (1)  Lausunto annettu 5. lokakuuta 2010 (EUVL C 278, 15.10.2010, s. 1).
   
      (2)  EUVL L 316, 29.11.2011, s. 1.